Áfanganum er ætlað að undirbúa nemendur undir ýmis störf í samfélaginu sem krefjast mikilla mannlegra samskipta . Við slík störf koma oft upp siðferðileg álitaefni sem leysa þarf úr fljótt og vel . Nemendur fá þjálfun í að beita helstu kenningum siðfræðinnar á klassísk vandamál og á þau mál sem efst eru á baugi í samfélaginu hverju sinni og fá innsýn í siðareglur nokkurra starfsstétta í þjónustugreinum . Nemendur hljóta einnig æfingu í að færa rök fyrir máli sínu , bæði munnlega og skriflega , og þjálfun í beitingu gagnrýninnar hugsunar á málefni af ýmsum toga . Forkröfur Einnar annar nám á þjónustubrautum . Þekkingarviðmið Nemandi skal hafa öðlast þekkingu og skilning á : reglusiðfræði og manngildi . siðareglum ýmissa starfstétta . leiðum og aðferðum sem nota má til þess að takast á við álitamál sem upp kunna að koma í starfi . samfélagssáttmálanum . lágmarkssiðferði . siðferðilegum skyldum manna við dýr og náttúru . röksemdafærslu við mat á siðferðilegum efnum . Leikniviðmið Nemandi skal hafa öðlast leikni í að : beita þeim kenningum sem til umræðu eru við ýmsar aðstæður . nota þau hugtök sem til umræðu eru til að skoða umhverfi sitt á gagnrýninn hátt . lesa fjölmiðla á gagnrýninn hátt , m.a. með hliðsjón af siðferðilegum þáttum . tjá sig með rökum , hvort sem er í ræðu eða riti . hlusta á viðmælendur sína og bregðast við orðum þeirra . Hæfniviðmið Nemandi skal geta hagnýtt þá almennu þekkingu og leikni sem hann hefur aflað sér til að : færa rök fyrir skoðunum sínum sem metið er með skriflegum verkefnum , hópvinnu og þátttöku í samræðum . eiga góð og uppbyggileg samskipti við samstarfsfólk sitt , skjólstæðinga og aðra hagsmunaaðila sem metið er með verklegum æfingum . beita hugmyndum og kenningum heimspekilegrar siðfræði á þau mál sem upp kunna að koma við dagleg störf . Metið með verkefnum og skriflegum prófum . taka þátt í að móta siðareglur fyrir vinnustað sem metið er með verkefnavinnu og hópavinnu . setja sér siðferðileg markmið gagnvart einstökum þáttum þess starfs sem hann býr sig undir . Metið með verkefnavinnu . sjá mismunandi sjónarhorn sem upp geta komið í samskiptum við þá sem þiggja þjónustu , t.d. notendur félags - og heilbrigðisþjónustu . Metið með prófi og verklegum æfingum . Leitast verður við að beita fjölbreyttum aðferðum við kennslu og námsmat . Samræður af ýmsum toga verða tíðar , unnið verður í stærri og smærri hópum að afmörkuðum verkefnum og nemendur kynna reglulega niðurstöður sínar fyrir félögum sínum . Leiðsagnarmati og jafningjamati verður beitt markvisst . Ekki er gert ráð fyrir skriflegu lokaprófi en nemendur verða engu að síður prófaðir úr ýmsum þáttum námsefnisins eins og þurfa þykir . Skólar Fyrirmynd Áfangi uppfærður Námskrárvefur Mennta - og menningarmálaráðuneytis